Datum: 18. 10. 2021

**ZADEVA: *Odgovori na vprašanja***

**ZVEZA: VKS-131/21**

Spoštovani,

v zvezi z javnim naročilom št. VKS-131/21– Dobava komunalnih vozil in strojev obveščamo vse zainteresirane ponudnike, da je naročnik preko Portala javnih naročil prejel vprašanja in na njih odgovoril na Portalu javnih naročil. V nadaljevanju objavljamo objavljene odgovore.

Vse spremembe, dopolnitve in popravki razpisne dokumentacije ter pojasnila in odgovori na vprašanja ponudnikov, objavljena na portalu javnih naročil in na spletni strani <http://www.jhl.si/javna-narocila-iz-podjetij>, so sestavni del razpisne dokumentacije in jih morajo ponudniki upoštevati pri pripravi ponudbene dokumentacije.

Lepo pozdravljeni!

JAVNI HOLDING Ljubljana, d.o.o.

Sektor za javna naročila

##### **Datum objave: 29.09.2021   16:24**

VPRAŠANJE  
Pozdravljeni,  
ni priložene dokumentacije  
  
ODGOVOR  
  
Spoštovani,  
hvala za opozorilo glede pomanjkljive dokumentacije, ki smo jo že dopolnili.  
  
  
**Datum objave: 05.10.2021   09:47**

VPRAŠANJE  
Spoštovani,  
Pri dokazovanju tehničnih sposobnosti smo opazili da naročnik pri vseh sklopih zahteva reference, s čimer ponudniki dokazujejo sposobnost uspešne dobave vozila, razen pri sklopu 1.  
Predvidevamo, da je naročnik naredil napako in se tudi pri sklopu 1 zahtevajo reference saj gre prav tako za komunalna vozila in verjetno naročnika tudi tukaj zanima sposobnost ponudnikov.  
Hvala.

ODGOVOR  
Naročnik za sklopa 1 in 7 ne zahteva referenc.  
  
  
  
**Datum objave: 11.10.2021   10:40**

VPRAŠANJE  
Spoštovani,  
V razpisni dokumentaciji je pri sklopu 4 očitno prišlo do napake. V opisnem delu razpisne dokumentacije omenjate, da je predmet nabave samonakladalno vozilo, v tehničnem opisu predmeta pa so tehnične lastnosti za smetarsko vozilo. Prosimo za pojasnilo oz. ustrezno prilagoditev.  
  
ODGOVOR  
Hvala za opozorilo.  
Naročnik je objavil popravek tehnične specifikacije - Prilogo 6/4 in popravek RD s spremembo referenčne zahteve za sklop 4.  
  
  
**Datum objave: 11.10.2021   10:44**

VPRAŠANJE  
Naročnik pri sklopih 5, 8 in 9 zahteva izvedbo servisnih storitev na območju RS medtem ko pri ostalih sklopih zahteva izvedbo servisnih storitev na območju do 50 km od kupca.  
Naročnika pozivamo, da uskladi zahteve in tudi pri ostalih sklopih dovoli izvedbo servisnih storitev na območju RS, saj je razlika v zahtevah nerazumljiva in diskriminatorna.  
  
  
ODGOVOR  
Naročnik spreminja zahteve tehnične specifikacije in razpisne dokumentacije na način, da je za vse sklope zahteva, da se izvedba servisnih storitev omogoča na območju RS, pri čemer bo moral serviser upoštevati priporočila, smernice, navodila, tehnično sposobnost oz. druge zahteve proizvajalca ponujenih vozil/strojev.  
  
Ponudnik pri pripravi ponudbene dokumentacije upošteva predmetni odgovor naročnika.  
  
  
**Datum objave: 11.10.2021   11:09**

VPRAŠANJE  
Spoštovani  
1. Zaradi izrednih težav pri dobavi polprevodnikov, se pri proizvodnji tovornih vozil soočamo z izjemno dolgimi dobavnimi roki pri dobavi tovornih vozil. Prosimo vas, če lahko rok dobave za tovorna vozila ( sklopi 1 do 8 ) podaljšate na 390 dni ?  
  
2. Ali je pri tovornih vozilih ( sklopi 1 do 8 ) pri dodatni svetlobni opremi na kabini tovornih vozil zaradi enotnega izgleda zaželjena dobava rotacijskega svetlobnega bloka na kabini in 2x Led bliskavica v maski vozila ?

ODGOVOR  
  
1. Naročnik podaljšuje rok dobave za sklope 1-8 na 390 dni.  
  
  
2. Ali je pri tovornih vozilih (sklopi 1 do 8 ) pri dodatni svetlobni opremi na kabini tovornih vozil zaradi enotnega izgleda zaželjena dobava rotacijskega svetlobnega bloka na kabini in 2x Led bliskavica v maski vozila ?  
  
Dobava dodatne svetlobne opreme na tovornih vozilih - dobava rotacijskega svetlobnega bloka na kabini in 2x Led bliskavica v maski vozila je obvezna za vse sklope od 1 do 8.  
  
Ponudnik je dolžan pri pripravi ponudbene dokumentacije upoštevati predmetna odgovora naročnika.

##### **Datum objave: 13.10.2021   15:11**

VPRAŠANJE  
Spoštovani,  
  
SKLOP 1  
1. Naročnik zahteva nadgradnjo min volumna 20 m3 računano v skladu s SIST EN 1501-1. Ali naročnik dovoljuje min volumen 19,0 m3 kajti vozilo samo je zaradi izvedbe CNG že dovolj obremenjeno ?  
2. Zahteva se centralno mazanje nadgradnje. Glede na priporočila različnih proizvajalcev naj bi se za zobnik vrtljivega bobna uporabljala maziva, ki so odporna na višje temperature in zato so priporočila, da se zobnik ne vključuje v isti sistem centralnega mazanja. Sicer je to izvedljivo in ne predstavlja problema vendar bi vseeno predlagali ločeno centralno mazanje za zobnik s posebnim mazivom. Ali naročnik dovoljuje predlagano rešitev? Ali naročnik zahteva avtomatsko centralno ali ročno centralno mazanje?  
3. Naročnik zahteva pomožni okvir robustne izvedbe višine >150 mm. Standardno so pomožni okvirji pri vseh proizvajalcih >120mm, kar se je skozi več desetletij izdelave izkazalo za optimalno tako glede kvalitete, zanesljivosti kot tudi same porazdelitve teže. Večja višina namreč vpliva samo na povečanje teže ter posledično manjše nosilnosti in ne na kvaliteto, saj še nikoli tudi pri manjših višinah ni prihajalo do popolnoma nobenih težav. Prav tako pa je ta zahteva izključujoča za ponudnike. Ali naročnik dovoljuje pomožni okvirji >120mm?  
Hvala.  
  
  
ODGOVORI ZA SKLOP 1:  
  
1. Naročnik ostaja pri zahtevi min 20 m3 prostora, saj izvedba CNG ne predstavlja težav, poleg tega pa naročnik glede na naravo dela potrebuj čim večji volumen.  
  
2. Naročnik dovoljuje ločen sistem mazanja nadgradnje in vrtljivega bobna, izvedba centralnega mazanje avtomatska.  
  
3. Naročnik ostaja pri svojih zahtevah. V preteklosti je naročnik že imel težave z okvirjem nadgradnje, tako da so se zgornje navedbe izkazale kot netočne. Glede na zahtevan volumen je zahteva smiselna.

##### **Datum objave: 13.10.2021   15:12**

VPRAŠANJE  
V tehničnih zahtevah vozila pod sklopom 6 navajate in zahtevate, da mora biti akumulator najmanj 12V/110Ah ter polnjenje alternatorja najmanj 220 A.  
Ali lahko ponudimo v vozilu dva akumulatorja 12V/100 Ah ter polnjenje Alternatorja 140 A?  
  
ODGOVOR  
  
Da, ponudnik lahko poleg zahtevane rešitve ponudbi tudi predlagano rešitev.

##### **Datum objave: 14.10.2021   14:37**

VPRAŠANJA:  
Pozdravljeni,  
prosimo za dodatna pojasnila za sklop 7:  
  
1. Ali naročnik zahteva tudi deflektor zraka na kabini?  
2. Ali lahko naročnik definira pozicijo 2 x delovna luč zadaj na kabini! Ali je morda mišljeno zadaj na nadgradnji?  
3. Naročnik navaja, da mora biti nadgradnja prirejena standardu DIN 30722 ali to drži?  
4. Ali naročnik dopušča širino nadgradnje max. 2550 mm?  
5. Ali naročnik dopušča delovno dolžino aluminijastega platoja nakladalne ploščadi med 1750 in 1850 mm?  
6. Naročnik zahteva izvod iz menjalnika za delovanje nadgradnje. Predvidevamo da gre za pomoto.  
  
  
ODGOVORI za sklop 7:  
  
1. Naročnik ne zahteva deflektor zraka na kabini.  
2. Naročnik spreminja zahtevo in sicer zahteva delovne luči zadaj na nadgradnji.  
3. Ponudniku ni potrebo upoštevati standarda DIN 30722.  
4. Da, naročnik dopušča širino nadgradnje max. 2550 mm.  
5. Da, naročnik dopušča delovno dolžino aluminijastega platoja nakladalne ploščadi med 1750 in 1850 mm.  
6. Naročnik ne zahteva izvod iz menjalnika za delovanje nadgradnje.

**Datum objave: 15.10.2021   07:58**

VPRAŠANJE  
sklop 6  
  
Ali lahko ponudimo nastavljiva vzvratna ogledala ter električno ogrevana?  
ODGOVOR  
  
Da; naročnik je takšno zahtevo zapisal že v tehnični specifikaciji za sklop 6 »ogrevana in električno nastavljiva vzvratna ogledala«.